Diari Oficial de la Generalitat Valenciana


Sumari del DOGV 8910, del 22-09-2020 (2020/7583)

ACORD de 18 de setembre de 2020, del Consell, pel qual s'autoritza incrementar el límit per a comprometre despesa pluriennal a càrrec del capítol 2 del programa 313.30, «Infància i adolescencia», de la Vicepresidència i Conselleria d'Igualtat i Polítiques Inclusives (VL 16.001/20-013).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8910

Data del DOGV
:   22-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7583


Data del document
:   18-09-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 18 de setembre de 2020, del Consell, pel qual s'autoritza incrementar el límit per a comprometre despesa pluriennal a càrrec del capítol 2 del programa 313.30, «Infància i adolescencia», de la Vicepresidència i Conselleria d'Igualtat i Polítiques Inclusives (VL 16.001/20-013). [2020/7583]  
Els articles 24 i següents de la llei 26/2018, de 21 de desembre, de la Generalitat, de drets i garanties de la infància i l'adolescència regulen el punt de trobada familiar com un servei específic que presta temporalment atenció professional especialitzada per a facilitar les relacions dels xiquets, xiquetes i adolescents amb els seus familiars o persones reunides durant els processos i les situacions de separació, divorci, protecció d'infància i adolescència o altres supòsits d'interrupció de la convivència familiar.  
En l'actualitat, la Generalitat disposa d'un total de 17 punts de trobada familiar, distribuïts per tot el territori de la Comunitat, que són insuficients per a atendre la demanda d'aquest servei, per la qual cosa el model vigent ha de ser redefinit, d'acord amb el Pla valencià d'inclusió i cohesió social (2017-2022). Per això, es té previst tramitar un nou contracte que té com a objecte millorar el model existent a través de l'ampliació i racionalització de la xarxa de punts de trobada familiar de nova creació, i del nombre de professionals i horaris, així com la introducció de noves modalitats d'intervenció com són la mediació i intervenció i l'acompanyament en les visites de la fase final.  
  
Atesa la complexitat que comporta aquest expedient de contractació i la necessitat de donar una prestació continuada al servei, que no pot interrompre's, es considera necessari realitzar la licitació amb caràcter pluriennal a l'efecte de donar-li una estabilitat que redundarà en una millor atenció a les persones usuàries.  
Per tot això, la Vicepresidència i Conselleria d'Igualtat i Polítiques Inclusives, tenint en compte l'import per anualitats del contracte esmentat i els compromisos pluriennals ja existents, planteja la necessitat d'incrementar, per a les anualitats 2021, 2022 i 2023, el límit per a comprometre despesa pluriennal, a càrrec del capítol 2 del programa 313.30, ?Infància i adolescència?.  
En conseqüència, i en virtut del que es disposa en l'article 40.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Hisenda i Model Econòmic, el Consell, prèvia deliberació, en la reunió de 18 de setembre de 2020,   
  
  
ACORDA  
  
Autoritzar l'ampliació del límit quantitatiu que fixa l'article 40 de la Llei 1/2015 per a assumir compromisos de despesa pluriennal a càrrec del capítol 2 del programa 313.30, ?Infància i adolescència?, que es detalla a continuació:  
  
Exercici Límit actual Límit modificat  
2021 6.327.377,00 8.587.154,50  
2022 5.423.466,00 8.135.199,00  
2023 4.519.555,00 8.135.199,00  
  
  
València, 18 de setembre de 2020  
  
La consellera secretària  
MÓNICA OLTRA JARQUE